Յադ-Հանա

**Յադ-Հանա** (, букв. *Память Ханы*), կիբուց (կոմունա) Իսրայելի կենտրոնական մարզի Շարոնի հովտում, էմեկ-Հեֆերի տարածաշրջանում։ Հիմնադրվել է 1950 թվականին Իսրայելի և Հորդանանի արևմտյան ափի սահմանին։

## Պատմություն
Կիբուցը ստեղծվել է 1950 թվականի ապրիլի 10-ին՝ սիոնիզմական խմբի կողմից ()։

Խումբը բաղկացած է եղել Հունգարիայի Հոլոքոստը վերապրած երիտասարդ հրեաներից, որոնք ունեցել են կոմունիստական համոզմունքներ։ Տվյալ խումբը ստեղծվել է Իսրայել մեկնելուց առաջ։ Անդամներն այդ ընթացքում ձեռք են բերել բոլոր անհրաժեշտ հմտությունները։ 1949 թվականի գարնանը մասնակիցները փոքր խմբերով ժամանել են և բնակություն հաստատել Գիվատ-Հաիմ կիբուցում։ Ուղիղ մեկ տարի անց նրանց հաջողվել է թույլտվություն ստանալ Իսրայելի և Հորդանան գետի արևմտյան ափի սահմանին առանձին բնակավայր ստեղծելու համար։ Կիբուցն անվանվել է Երկրորդ համաշխարհային պատերազմի հերոսուհու՝ բանաստեղծուհի Հանա Սենեշի պատվին։

1953 թվականին «Մապամ» կուսակցությունը պառակտվել է, որի արդյունքում կիբուցի անդամները փոխել են իրենց կուսակցությունը և տեղափոխվել «Իսրայելի կոմունիստական կուսակցություն»։ Եղել են մարդիկ, որոնք համաձայն չեն եղել այդ որոշման հետ և որոշել են նոր կիբուց ստեղծել։ Այսպիսով,120 անձ մոտակայքում հիմնել են նոր կիբուց՝ «Յադ-Հանա-Սենեշը (բառացիորեն՝ Հանա Սենեշի հիշողություն)»։ Սակայն համայնքը երկար չի կարողացել պահպանվել և 1972 թվականին լուծարվել է։ Յադ-Հանայի կիբուցը հայտնի է դարձել որպես «կոմունիստական» կիբուց։

1953 թվականին ԱՄՆ-ում Ջուլիաս և Էթել Ռոզենբերգներ ամուսինները, որոնք եղել են խորհրդային լրտեսներ,ենթարկվել են մահապատժի, հետագայում կիբուցում նրանց պատվին  պուրակ է հիմնվել։

1964 թվականի դեկտեմբերի ութին Արաբական լեգեոնի զինվորների կողմից կիբուցի անդամներից մեկը՝ Յուրի Աբրահամը, սպանվել է։

2005 թվականին պաղեստինցիների հետ սահմանազատման ընթացքում Յադ-Հանա են տեղափոխվել Սամարայի հարևան ավանի՝ Հոմեշի 30 ընտանիքներ։ Նման կիբուցներում նաև բնակվում են մասնավոր սեփականատերեր, թաիլանդացի աշխատավորներ, Դարֆուրի փախստականներ և այլն։

Մի շարք շենքեր ու շինություններ, այդ թվում ՝ կիբուցի ճաշարանը, կառուցվել են իսրայելցի հայտնի ճարտարապետի նախագծով։

## Գտնվելու վայր
Գյուղը գտնվում է  6-րդ 57-րդ և 5714-րդ մայրուղիների ձևավորված եռանկյունում: Յադ-Հանայից ելքը անցնում է 5714 մայրուղով։ Կիբուցից արևելք անցնում է Պաղեստինի ինքնավարության հետ սահմանը։ Մոտակա խոշոր քաղաքներն են Թուլքարեմը (Սամարիա) և Նեթանիան։

Քաղաքի մակերեսը՝ 2,6կմ<sup>2</sup> (2600 դունամ).

## Բնակչություն
Ըստ Իսրայելի կենտրոնական վիճակագրական բյուրոյի տվյալների՝ բնակչությունը 2020 թվականի սկզբին կազմում էր 968 մարդ։

## Տնտեսություն
Եկամտի հիմնական աղբյուրը բուսաբուծությունն է։ Օրինակ՝ կիբուցը ընդունում է զբոսաշրջիկներին, ինչպես նաև ունի գորգերի և պաստառագործության արտադրություն։ 2012 թվականին գյուղում բնակարանների գինը մեկ քառակուսի մետրի համար կազմել է 9-19․000 շեկել։

## Մշակույթում
2008-2010 թվականներին կիբուցի հիմնադիրների ընտանիքից մեկի որդին՝ Լասլո Գերգելը նկարահանել է «Yad Hanna — The Collective Man» վավերագրական ֆիլմը, որը կիբուցի պատմության մասին է։ ֆիլմին շարունակել է պիեսը, այն հիմնված է կիբուցի հիմնադիրների արխիվային լուսանկարների և պատմած տեղեկությունների հիման վրա։ Ֆիլմն առաջին անգամ ցուցադրվել է 2010 թվականին՝ Բուդապեշտում։

## Ծանոթագրություններ

## Արտաքին հղումներ
* 
* 

Կատեգորիա:1950 թվականին հիմնադրված բնակավայրեր
Կատեգորիա:1950 հիմնադրումներ Իսրայելում
Կատեգորիա:Բնակավայրեր այբբենական կարգով
Կատեգորիա:Իսրայելի բնակավայրեր
Կատեգորիա:Կիբուցներ